Seg tama niḍen nufa belli yella-d usekcem n kra n yiferdisen yexḍan akk isɣalen n tamacahut am tugniwin n uɣanib i d-yiwi s udem amaynut, i d-yettuɣalen yal tikelt dayen yernan cbaḥa i uḍris-is, rnu limarat i d-yemmalen d akken amaru d amdan yeɣran tasekla, amaru yessexdem di tira-is amyeḍres ur d-nettaf ara deg tmucuha n zik, imi tuget n wid i tentid-yettawin d imdanen ur nesɛi ara aswir deg tɣuri, am wakken yessemres tazamuliti asyefkan aɣanib arusrid d unamek uffir s tenfaliyin d wawalen yemxalafen, rnu ɣer waya nufa asugget n uglam i d-nettaf ugar deg tewsatin timaynutin.